Държавен вестник, бр. 3, 2014 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  3
плащането и цялата друга информация, която 
е необходима за идентифициране на плаща-
нето в платежните системи, използвани за 
паричния превод.
(2) Авансиране на средства. Ако необходи-
мите средства не бъдат получени от Агента 
по плащанията своевременно, той има право, 
но не е длъжен да авансира необходимите 
средства от името на Кредитополучателя и да 
начисли за това авансиране годишна лихва в 
размер на Европейския овърнайт среден индекс 
(„EONIA“) плюс 0,50 %.
(3) Освобождаване от задължения. Незави-
симо от това, че всички плащания по Заема 
трябва да бъдат извършвани изключително чрез 
Агента по плащанията, единствено плащането 
към съответния правоприемник или банка или 
друга институция, посочена от този право- 
приемник, освобождава Кредитополучателя от 
съответните му задължения, ако и доколкото 
Кредитополучателят е получил уведомление 
за назначаването на такъв правоприемник 
най-малко 10 Работни дни преди съответната 
дата на плащане.
(4) Прилагане на плащанията. Плащанията по 
Заема се прилагат в поредността, предвидена в 
§ 367 (1) от Гражданския кодекс на Германия, 
за погасяване на дължими суми (първо за 
погасяване на разходите, после за погасяване 
на лихвите и най-накрая за погасяване на 
главницата). Ако плащанията не са достатъч-
ни за пълното погасяване на която и да било 
съответна дължима сума, плащанията се раз-
пределят пропорционално между Кредиторите. 
§ 9
(Насрещни искове)
Кредитополучателят има право да прихваща 
претенции на който и да било Кредитор един-
ствено когато претенциите срещу този Кредитор 
не са били оспорени или са били признати със 
съдебно решение. Доколкото Заемът бъде прех-
върлен (i) на застрахователна компания и при-
надлежи към обвързаните активи (gebundenes 
Vermögen) в съответствие с § 54 на германския 
Закон за надзора върху застрахователната 
дейност (Versicherungsaufsichtsgesetz) или (ii) на 
банка и принадлежи към обвързаните активи на 
банката съгласно което и да било национално 
законодателство за обезпечени облигации, или 
(iii) на германски професионален пенсионен 
фонд (Versorgungswerk), Кредитополучателят 
се отказва от всякакво право на прихващане 
на претенции по този Заем; това се отнася и 
за случаите на несъстоятелност (до степента, 
позволена от приложимото законодателство), 
както и при упражняване на който и да било 
залог, право на задържане или други права, 
които биха могли да повлияят неблагоприятно 
върху претенциите на Кредиторите по Заема.
§ 10
(Прехвърляния, Задължения на Агента по 
плащанията)
(1) Прехвърляне. Всеки Кредитор може да 
прехвърли всички свои претенции по този Заем 
или част от тях. Частични прехвърляния могат 
да бъдат извършвани за суми от 500 000 евро 
или каквито и да било по-големи неделими 
кратни на 500 000 евро.
(2) Форма на и уведомяване за прехвърлянето. 
Всяко прехвърляне трябва да бъде направено 
в писмена форма и по отношение на формата 
и съдържанието трябва да е в съответствие с 
формуляра на споразумение за прехвърляне, 
приложен към този Договор като Приложе-
ние 2. Приобретателите имат същите права, 
възможности и права на собственост по този 
Договор за заем, както и прехвърлителят, ос-
вен когато в този Договор е посочено друго, 
в това число всякакви права на предсрочно 
прекратяване. Уведомлението за прехвърля-
нето до Кредитополучателя съгласно § 409 на 
Гражданския кодекс на Германия (BGB) се 
извършва чрез представяне на подписаното 
споразумение за прехвърляне на Агента по 
плащанията. Изискванията към прехвърлянето, 
посочени в този § 10 (2), не се прилагат, когато 
прехвърлянето се извършва с цел обезпечение 
пред централна банка в евросистемата. В този 
случай действителността на прехвърлянето с 
цел обезпечение изрично не е обект на каквито 
и да било изисквания по отношение на формата 
и задължение за уведомяване. 
(3) Задължения на Агента по плащанията. 
Банката изпълнява ролята на агент по пла-
щанията за Кредитополучателя („Агент по 
плащанията“). Агентът по плащанията действа 
единствено като агент на Кредитополучателя 
и не поема каквито и да било задължения 
към или отношения на посредничество или 
доверителност с който и да било Кредитор. 
Агентът по плащанията е длъжен да плаща 
на приобретателите, за които е уведомен най-
малко 10 Работни дни преди датата на плаща-
нето, всички плащания на главница и лихви, 
извършени към него от Кредитополучателя. 
Агентът по плащанията трябва също така да 
препраща незабавно цялата кореспонденция, 
изпратена от Кредитополучателя или Кре-
диторите, до съответната друга страна, така 
както е посочено в § 13. По искане от страна 
на Кредитополучателя Агентът по плащанията 
трябва да му предостави незабавно информация 
за типа и местожителството на всеки Кредитор, 
така както е посочено в § 13. Такова искане 
може да се отправя само веднъж годишно.
(4) Стандарт на грижа. Агентът по плащани-
ята трябва да изпълнява своите задължения с 
надлежната грижа на добър търговец. Агентът 
по плащанията не поема никаква отговорност 
за каквато и да било информация или корес-
понденция, която е предал на Кредитополуча-
теля или Кредиторите, или за своевременното 
упражняване на които и да било права на 
Кредитополучателя или Кредиторите. Към 
всяка отговорност, свързана с нарушаването 
на договора, се прилагат разпоредбите на 
законите на Германия, в това число които и 
да е задължения за ограничаване на щетите.